ข้อบัญญัติองค์การบริหารส่วนตำบลนาวงข้อบัญญัติองค์การบริหารส่วนตำบลนาวงเรื่องการบริหารกิจการประปาพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลนาวงว่าด้วยการบริหารกิจการประปาขององค์การบริหารส่วนตำบลนาวงอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบมาตรา ๑๖ (๔)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ข้อ ๖ ข้อ ๑๖ ข้อ ๒๑ วรรคสอง ข้อ ๒๒ และข้อ ๓๕แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้านพ.ศ. ๒๕๔๘องค์การบริหารส่วนตำบลนาวงโดยได้รับความเห็นชอบจากสภาองค์การบริหารส่วนตำบลนาวงและนายอำเภอห้วยยอดจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลนาวง เรื่อง การบริหารกิจการประปา พ.ศ.๒๕๕๙ข้อ๒ ข้อบัญญัตินี้ให้ใช้บังคับภายในเขตองค์การบริหารส่วนตำบลนาวงนับตั้งแต่วันที่ได้ประกาศโดยเปิดเผยณ องค์การบริหารส่วนตำบลนาวงข้อ๓ ให้ยกเลิกข้อบังคับองค์การบริหารส่วนตำบลนาวงเรื่อง การใช้น้ำประปาขององค์การบริหารส่วนตำบลนาวง พุทธศักราช ๒๕๔๕ข้อ๔ ให้นายกองค์การบริหารส่วนตำบลนาวงเป็นผู้รักษาการตามข้อบัญญัตินี้และให้มีอำนาจตีความวินิจฉัยปัญหาที่เกิดจากการบริหารกิจการประปาหมู่บ้านให้มีอำนาจประกาศหลักเกณฑ์และวิธีปฏิบัติเพื่อดำเนินการให้เป็นไปตามข้อบัญญัตินี้และคำวินิจฉัยของนายกองค์การบริหารส่วนตำบลนาวง ให้ถือเป็นที่สิ้นสุดหมวด ๑บททั่วไป ข้อ๕ ในข้อบัญญัตินี้การประปา หมายความว่าการประปาที่อยู่ในความควบคุมดูแลรับผิดชอบขององค์การบริหารส่วนตำบลนาวงค่าใช้จ่ายในการติดตั้งประปา หมายความว่าเงินหรือค่าธรรมเนียมอื่นใดที่องค์การบริหารส่วนตำบลนาวงเรียกเก็บจากผู้ใช้น้ำประปารวมทั้งค่ามาตรวัดน้ำ ค่าท่อ อุปกรณ์และค่าดำเนินการติดตั้งประปาจนแล้วเสร็จแต่ไม่รวมถึงค่าติดตั้งประปาภายในอาคารเจ้าพนักงานส่วนท้องถิ่น หมายความว่านายกองค์การบริหารส่วนตำบลนาวงเจ้าพนักงานการประปา หมายความว่าบุคคลซึ่งเจ้าพนักงานส่วนท้องถิ่นมอบหมายให้ปฏิบัติตามข้อบัญญัตินี้ผู้ขอใช้น้ำ หมายความว่าผู้ที่ยื่นความประสงค์ขอใช้น้ำต่อเจ้าพนักงานส่วนท้องถิ่นผู้ใช้น้ำ หมายความว่า ผู้ที่ได้ทำสัญญาการใช้น้ำประปาและจะต้องปฏิบัติตามข้อบัญญัติองค์การบริหารส่วนตำบลนี้มาตรวัดน้ำ หมายความว่าเครื่องมือวัดปริมาณน้ำที่แสดงว่าผู้ใช้น้ำได้ใช้น้ำไปจำนวนมากน้อยเท่าใดประตูน้ำ หมายความว่าเครื่องปิดเปิดน้ำที่ติดตั้งอยู่บริเวณหน้าหรือหลังมาตรวัดน้ำอุปกรณ์ประปา หมายความว่าท่อหรืออุปกรณ์ที่ใช้ประกอบการส่งน้ำให้ผู้ใช้น้ำท่อเมนจ่ายน้ำ หมายความว่าท่อเมนจ่ายน้ำของการประปาองค์การบริหารส่วนตำบลนาวงที่วางผ่านทางสาธารณะหรือสถานที่ใดๆ เพื่อการส่งน้ำประปาไปถึงผู้ใช้น้ำท่อภายนอก หมายความว่า ท่อ และ หรืออุปกรณ์ประปาที่ต่อจากเมนจ่ายน้ำของการประปาออกไปเชื่อมกับมาตรวัดน้ำท่อภายใน หมายความว่า ท่อ และหรืออุปกรณ์ประปาที่ต่อจากมาตรวัดน้ำเข้าสู่ภายในบริเวณสถานที่ใช้น้ำของผู้ใช้น้ำงดจ่ายน้ำ หมายความว่าการที่องค์การบริหารส่วนตำบลนาวงงดการจัดส่งน้ำและจำหน่ายน้ำให้แก่ผู้ใช้น้ำข้อ๖ ให้มีคณะกรรมการประปาองค์การบริหารส่วนตำบลนาวงโดยมีองค์ประกอบของคณะกรรมการดังต่อไปนี้(๑)นายกองค์การบริหารส่วนตำบลนาวงหรือผู้ที่ได้รับมอบหมาย ประธานกรรมการ(๒)สมาชิกสภาองค์การบริหารส่วนตำบลหมู่บ้านละหนึ่งคน กรรมการ(๓)กำนัน ผู้ใหญ่บ้าน ทุกหมู่บ้าน กรรมการ(๔)ตัวแทนประชาคมหมู่บ้าน ๆ ละหนึ่งคน กรรมการ(๕)ปลัดองค์การบริหารส่วนตำบลหรือผู้ที่ได้รับมอบหมาย กรรมการ(๖)ผู้อำนวยการกองคลัง กรรมการและเลขานุการให้คณะกรรมการประปาองค์การบริหารส่วนตำบลนาวงมีหน้าที่ในการกำหนดค่าใช้จ่ายในการติดตั้งประปา อัตราค่าน้ำประปารวมถึงค่าใช้จ่ายอื่น ๆ ที่เรียกเก็บจากผู้ใช้น้ำในกรณีที่มีความจำเป็นต้องแก้ไขเปลี่ยนแปลงอัตราหรือกำหนดค่าใช้จ่ายอื่นๆ เพิ่มเติมตามอัตราค่าธรรมเนียมการใช้น้ำและค่าใช้จ่ายอื่น ๆแนบท้ายข้อบัญญัติองค์การบริหารส่วนตำบลนี้ โดยความเห็นชอบของสภาองค์การบริหารส่วนตำบลนาวงหมวด ๒การขอใช้น้ำประปาและการเลิกใช้น้ำประปา ข้อ๗ ผู้ที่ประสงค์จะขอใช้น้ำประปาจะต้องยื่นแบบคำร้องตามแบบที่การประปากำหนดและต้องเสียค่าใช้จ่ายในการติดตั้งประปาให้เสร็จสิ้นตามอัตราค่าธรรมเนียมการใช้น้ำและค่าใช้จ่ายอื่นๆ ตามบัญชีแนบท้ายข้อบัญญัตินี้ในการยื่นคำขอใช้น้ำตามวรรคหนึ่งผู้ขอใช้น้ำจะต้องนำเอกสารหลักฐานมายื่นประกอบคำขอใช้น้ำ ดังต่อไปนี้(๑)สำเนาบัตรประจำตัวประชาชน หรือบัตรประจำตัวข้าราชการ จำนวน ๑ ฉบับ(๒)สำเนาทะเบียนบ้าน จำนวน ๑ ฉบับ(๓)แผนผังที่ตั้งมาตรวัดน้ำ(๔)กรณีผู้ยื่นคำขอใช้น้ำประปาเป็นผู้เช่าหรือผู้อาศัยตามทะเบียนบ้านต้องมีหนังสือมอบอำนาจจากเจ้าบ้านมาประกอบด้วย(๕)กรณีผู้ยื่นคำขอใช้น้ำประปาเป็นนิติบุคคลจะต้องมีหลักฐานการจดทะเบียนนิติบุคคลตามกฎหมายมาแสดงต่อเจ้าพนักงานการประปากรณีสถานที่ราชการบ้านพักของทางราชการ ที่ทำการของหน่วยงานรัฐวิสาหกิจ วัดและสถานที่ประกอบพิธีทางศาสนาต่าง ๆที่จดทะเบียนมีใบอนุญาตแล้วการขอใช้น้ำประปาต้องให้ผู้มีอำนาจลงนามตามกฎหมายของสถานที่นั้นๆ เป็นผู้ยื่นคำขอใช้น้ำข้อ๘ ผู้ได้รับอนุญาตให้เป็นผู้ใช้น้ำของการประปาต้องปฏิบัติตามเงื่อนไขดังนี้(๑)การประปาองค์การบริหารส่วนตำบลนาวงจะส่งน้ำประปาให้กับผู้ขอใช้น้ำก็ต่อเมื่อได้รับอนุญาตจากเจ้าพนักงานท้องถิ่นให้เป็นผู้ใช้น้ำพร้อมทั้งได้ชำระค่าใช้จ่ายในการติดตั้งประปาเสร็จสิ้นตามอัตราค่าธรรมเนียมและค่าใช้จ่ายอื่นๆ แล้ว(๒)ผู้ขอใช้น้ำต้องติดตั้งท่อภายในให้เสร็จเรียบร้อยก่อน(๓)การติดตั้งท่อภายนอกกับมาตรวัดน้ำพร้อมทั้งการกำหนดขนาดของอุปกรณ์เป็นหน้าที่ขององค์การบริหารส่วนตำบลนาวงโดยผู้ใช้น้ำต้องออกค่าใช้จ่ายในการจัดทำและติดตั้งทั้งหมดสำหรับการติดตั้งท่อภายในนั้นผู้ขอใช้น้ำจะต้องดำเนินการติดตั้งและออกค่าใช้จ่ายในการติดตั้งทั้งหมด(๔)มาตรวัดน้ำจะต้องติดตั้งไว้ที่ต้นทางในเขตสถานที่ของผู้ใช้น้ำที่ตรวจสอบได้ง่ายเพื่อความสะดวกแก่พนักงานจดมาตรวัดน้ำสามารถตรวจสอบปริมาณการใช้น้ำหรือทำการเปลี่ยนแปลงแก้ไขและซ่อมบำรุงรักษาได้ตลอดเวลาทั้งนี้ให้อยู่ในดุลยพินิจของเจ้าพนักงานท้องถิ่น(๕)มาตรวัดน้ำท่อภายนอกและอุปกรณ์เป็นทรัพย์สินขององค์การบริหารส่วนตำบลนาวงท่อภายในเป็นทรัพย์สินของผู้ใช้น้ำ(๖)กรณีท่อภายในเกิดการชำรุดเสียหายผู้ใช้น้ำต้องดำเนินการซ่อมแซมและออกค่าใช้จ่ายในการซ่อมแซมเองทั้งหมดและต้องชำระค่าน้ำที่สูญไปจากการรั่วไหลเนื่องจากการชำรุดนั้น(๗)ห้ามผู้ใช้น้ำทำการแก้ไขเปลี่ยนแปลงหรือย้ายที่ติดตั้งประตูน้ำ มาตรวัดน้ำโดยไม่ได้รับอนุญาตจากองค์การบริหารส่วนตำบลนาวง(๘)ผู้ใช้น้ำจะต้องรับผิดชอบในการดูแลรักษา ประตูน้ำ มาตรวัดน้ำและท่อภายใน ให้อยู่ในสภาพดีเสมอถ้าเกิดการชำรุดเสียหายโดยการกระทำอย่างใดอย่างหนึ่งของผู้ใช้น้ำเององค์การบริหารส่วนตำบลนาวงจะไม่รับผิดชอบและชดใช้ค่าเสียหายไม่ว่ากรณีใด ๆ(๙)ถ้าปรากฏว่าท่อภายนอกในเขตสถานที่ของผู้ใช้น้ำเกิดชำรุดรั่วไหลขึ้นผู้ใช้น้ำต้องแจ้งองค์การบริหารส่วนตำบลนาวงโดยเร็วที่สุดเพื่อจะได้ซ่อมแซมให้ใช้การได้โดยด่วนข้อ๙ ผู้ใช้น้ำรายใด จะเลิกการใช้น้ำการย้ายที่อยู่ หรือโอนทรัพย์สินซึ่งมีระบบประปาของการประปาให้บริการอยู่ให้ผู้อื่นต้องแจ้งให้การประปาทราบเป็นลายลักษณ์อักษร ณ ที่ทำการสำนักงานองค์การบริหารส่วนตำบลนาวงล่วงหน้าไม่ต่ำกว่า๗ วัน มิฉะนั้นจะถือว่ายังเป็นผู้ใช้น้ำและต้องปฏิบัติตามข้อบัญญัตินี้ข้อ๑๐ การโอนสิทธิการใช้น้ำให้กับบุคคลอื่นผู้โอนและผู้รับโอนต้องยื่นคำขอตามแบบที่กำหนดต่อองค์การบริหารส่วนตำบลนาวงและเสียค่าธรรมเนียมการโอนตามบัญชีอัตราค่าธรรมเนียมการใช้น้ำประปาของการประปาองค์การบริหารส่วนตำบลนาวงข้อ๑๑ สถานที่ใช้น้ำใดได้มีการแจ้งเลิกใช้น้ำแล้วนั้นถ้าประสงค์จะขอใช้น้ำประปาใหม่ต้องยื่นคำขอตามแบบที่กำหนดต่อองค์การบริหารส่วนตำบลนาวงการอนุญาตอยู่ในดุลยพินิจของเจ้าพนักงานการประปา เมื่อตรวจสอบความสมบูรณ์ของระบบประปาเรียบร้อยแล้วข้อ๑๒ การขอเลิกใช้น้ำประปาให้ผู้ใช้น้ำยื่นคำขอตามแบบที่กำหนดต่อองค์การบริหารส่วนตำบลนาวงเมื่อได้รับอนุญาตให้เลิกใช้น้ำแล้วเจ้าพนักงานการประปาจะดำเนินการถอนการติดตั้งมาตรวัดน้ำออกข้อ๑๓ กรณีมีเหตุจำเป็นจะงดหรือหยุดการใช้น้ำเป็นครั้งคราวหรือเฉพาะรายองค์การบริหารส่วนตำบลนาวงจะแจ้งให้ผู้ใช้น้ำทราบก่อนทุกครั้งข้อ๑๔ กรณีที่มาตรวัดน้ำชำรุด เสียหายหรือมีเหตุอื่นอันไม่สามารถทำให้ทราบจำนวนน้ำที่ใช้หรือสูญหายไปตามความจริงได้ผู้ใช้น้ำยินยอมให้คิดจำนวนน้ำตามที่ได้ใช้หรือสูญหายไปตามวิธีที่การประปาองค์การบริหารส่วนตำบลนาวงกำหนดข้อ๑๕ ผู้ใช้น้ำจะต้องไม่นำน้ำประปาองค์การบริหารส่วนตำบลนาวงส่งให้ไปขายหรือจำหน่ายจ่ายแจกเว้นแต่ได้รับอนุญาตจากการประปาองค์การบริหารส่วนตำบลนาวงข้อ๑๖ ห้ามผู้ใช้น้ำใช้เครื่องสูบน้ำหรือเครื่องมืออื่นใดสูบน้ำโดยตรงจากท่อจ่ายน้ำของการประปาองค์การบริหารส่วนตำบลนาวงข้อ๑๗ ผู้ใช้น้ำจะต้องไม่ทำการปลูกสร้างต่อเติมโรงเรือน สิ่งปลูกสร้างอย่างอื่น ปลูกต้นไม้หรือกระทำการใด ๆ อันอาจเกิดอันตรายหรือเป็นอุปสรรคต่อระบบการส่งน้ำประปาการบำรุงรักษามาตรวัดน้ำตลอดจนท่อและอุปกรณ์เว้นแต่จะได้ทำความตกลงกับการประปาองค์การบริหารส่วนตำบลนาวงหากผู้ใช้น้ำกระทำการตามวรรคหนึ่งโดยมิได้ทำความตกลงกับการประปาองค์การบริหารส่วนตำบลนาวงผู้ใช้น้ำยินยอมให้การประปาองค์การบริหารส่วนตำบลนาวง ทำการรื้อถอนมาตรวัดน้ำท่ออุปกรณ์หรือกระทำการใด ๆ ได้ตามสมควรแก่กรณี โดยไม่ต้องชดใช้ค่าเสียหายและผู้ใช้น้ำยินยอมเสียค่าใช้จ่ายเพื่อการนั้นข้อ๑๘ การประปาองค์การบริหารส่วนตำบลนาวงทรงไว้ซึ่งสิทธิ์ที่จะงดการส่งน้ำในเวลาใดชั่วคราวโดยไม่ต้องแจ้งเหตุผลเมื่อเห็นเป็นการจำเป็นข้อ๑๙ ผู้ใช้น้ำรายใดถูกงดจ่ายน้ำเพราะไม่ชำระหนี้ค้างหรือเพราะเหตุอย่างอื่นภายหลังได้แจ้งความประสงค์ขอใช้น้ำต่อผู้ใช้น้ำรายนั้นต้องชำระหนี้ค้างค่าปรับ รวมทั้งค่าใช้จ่ายต่าง ๆ อันเกิดจากการขอใช้น้ำต่อทั้งหมดข้อ๒๐ ผู้ใช้น้ำต้องชำระเงินค่าน้ำค่าบริการอื่น ๆที่พนักงานการประปาองค์การบริหารส่วนตำบลนาวงได้นำใบเสร็จรับเงินหรือใบแจ้งหนี้ขอเก็บเงินมิฉะนั้นต้องนำไปชำระ ณ กองคลัง องค์การบริหารส่วนตำบลนาวง ในเวลาที่กำหนดไว้ในหนังสือเตือนให้ชำระหากพ้นกำหนดเวลาภายใน ๗ วันแล้ว ผู้ใช้น้ำยังไม่นำเงินไปชำระการประปาองค์การบริหารส่วนตำบลนาวงจะงดการจ่ายน้ำและดำเนินคดีตามกฎหมายข้อ๒๑ อัตราค่าน้ำประปาตามบัญชีอัตราค่าธรรมเนียมแนบท้ายข้อบัญญัตินี้หมวด ๓การขอลดค่าน้ำประปา ข้อ๒๒ สำหรับผู้บริจาคที่ดินในการก่อสร้างระบบประปาให้ใช้น้ำประปาโดยไม่เสียค่าใช้จ่ายเดือนละไม่เกิน ๑๐๐ ยูนิต (หน่วย)ข้อ๒๓ สวัสดิการสำหรับบุคคลซึ่งทำคุณประโยชน์ต่อประเทศชาติเป็นสิทธิพิเศษที่ได้รับการยกเว้นเฉพาะตัวถ้าประสงค์จะให้ผู้อื่นรับแทนให้แสดงความประสงค์ต่อการประปาองค์การบริหารส่วนตำบลนาวงและผู้ได้รับสิทธิใช้แทนมีสิทธิใช้น้ำได้เพียง ๑ หลังคาเรือนหมวด ๔บทลงโทษผู้ฝ่าฝืน ข้อ๒๔ ผู้ใดย้ายที่ตั้งมาตรวัดน้ำท่อภายนอกและอุปกรณ์ประปาโดยไม่ได้รับอนุญาตจากการประปาต้องระวางโทษปรับไม่เกิน๑,๐๐๐ บาทข้อ๒๕ ผู้ใดดัดแปลงแก้ไขหรือเปลี่ยนแปลงมาตรวัดน้ำทำให้มาตรวัดน้ำเสียหายหรือทำให้มาตรวัดน้ำมีการกลับหรือสลับเปลี่ยนแปลงแก้ไขตัวเลขเพื่อให้เสียค่าน้ำประปาน้อยลงการประปาจะงดจ่ายน้ำให้ใช้และต้องระวางโทษปรับไม่เกิน ๑,๐๐๐ บาทและองค์การบริหารส่วนตำบลนาวงมีสิทธิดำเนินคดีตามกฎหมายข้อ๒๖ ผู้ใดนำน้ำที่การประปาผลิตไปจำหน่ายโดยไม่ได้รับอนุญาตต้องระวางโทษปรับไม่เกิน ๑,๐๐๐ บาทข้อ๒๗ ผู้ใดเมื่อพนักงานการประปาเรียกให้มาให้ถ้อยคำเพื่อประโยชน์ในกิจการประปาไม่มาให้ถ้อยคำโดยไม่มีเหตุผลอันสมควรต้องระวางโทษปรับไม่เกิน ๑,๐๐๐ บาทข้อ ๒๘ ผู้ใดโดยทุจริตเอาน้ำประปาของการประปาไปใช้โดยใช้น้ำไม่ผ่านมาตรวัดน้ำหรือต่อท่อประปานอกมาตรวัดน้ำจะถูกงดจ่ายน้ำทันทีและองค์การบริหารส่วนตำบลนาวงมีสิทธิดำเนินคดีตามกฎหมายต่อไปข้อ๒๙ หากผู้ขอใช้น้ำประปาฝ่าฝืนข้อบัญญัติ สัญญาหรือระเบียบอื่นใดอันสืบเนื่องกับข้อบัญญัตินี้หรือไม่ปฏิบัติตามคำแนะนำหรือคำตักเตือนโดยชอบของพนักงานการประปาองค์การบริหารส่วนตำบลนาวงทรงไว้ซึ่งสิทธิที่จะงดจ่ายน้ำให้ใช้ได้ทันทีข้อ๓๐ ผู้ใดขัดขวางพนักงานการประปาซึ่งปฏิบัติหน้าที่ตามข้อบัญญัตินี้ต้องระวางโทษปรับไม่เกิน๑,๐๐๐ บาทบทเฉพาะกาล ข้อ๓๑ โครงการของทางราชการ เช่นการป้องกันและบรรเทาสาธารณภัยหรือกิจกรรมสาธารณประโยชน์เมื่อได้รับความเห็นชอบจากนายกองค์การบริหารส่วนตำบลนาวงแล้วการประปาอาจให้ใช้น้ำประปาโดยไม่คิดมูลค่าประกาศ ณ วันที่ ๓๐พฤษภาคม พ.ศ. ๒๕๕๙ธัญธวัฒน์ อ่อนชื่นจิตรนายกองค์การบริหารส่วนตำบลนาวง[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลนาวง เรื่องการบริหารกิจการประปาพ.ศ. ๒๕๕๙(ดูข้อมูลจากภาพกฎหมาย)ปุณิกา/ปริยานุช/จัดทำ๑๘ มกราคม ๒๕๖๐นุสรา/ตรวจ๒๒ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๘ ง/หน้า ๒๒/๑๗ มกราคม ๒๕๖๐